ועדת הכנסת, כנסת 23, פרוטוקול מספר 89, 2020-12-09 08:30

איתן גינזבורג: חברי הכנסת, אני מתכבד לפתוח את ישיבת ועדת הכנסת.

איתן גינזבורג: היום יום רביעי, כ"ג בכסלו התשפ"א, 9 בדצמבר 2020.

איתן גינזבורג: כמה נושאים על סדר היום.

איתן גינזבורג: נפתח בוועדה המשותפת.

איתן גינזבורג: יש בקשה להקים ועדה לדיון בהצעות חוק הבאות: הצעת חוק המקרקעין (תיקון מס' 34) (התקנת מערכת לייצור חשמל מאנרגיית השמש או מיתקן אגירה, בבית משותף), והצעת חוק המקרקעין (תיקון - התקנת מתקן פוטו וולטאי), של חבר הכנסת בועז טופורובסקי.

איתן גינזבורג: המלצת הלשכה המשפטית היא להעביר את הצעות החוק לדיון בוועדת הפנים והגנת הסביבה או לוועדת החוקה, חוק ומשפט.

איתן גינזבורג: נשמעו הצעות במליאה להעביר את הצעת החוק הממשלתית לדיון בוועדת הפנים או לוועדת הכלכלה.

איתן גינזבורג: מוצע בעצה אחת עם יושבת-ראש ועדת הפנים והגנת הסביבה ויושב-ראש ועדת החוקה, חוק ומשפט - - -

יעקב מרגי: לפני שאתה אומר ועדת החוקה, אני מודיע לפרוטוקול, שזה הכי נכון שזה יהיה בוועדת הפנים, למרות שעלו קולות לגבי ועדת הכלכלה, כי ועדת הכלכלה דנה בסוגיות האנרגיה, אבל המהותיות, לא ענייני קרקעות שקשורות לאנרגיה.

איתן גינזבורג: אם אומר זאת יושב-ראש ועדת הכלכלה, מי אנחנו שנאמר אחרת?

איתן גינזבורג: ובכל מקרה מוצע להקים ועדה משותפת לוועדת החוקה, חוק ומשפט וועדת הפנים והגנת הסביבה בהסכמת ראשי הוועדות.

איתן גינזבורג: הוועדה תהיה מורכבת משישה חברים, שלושה מכל ועדה בראשות ועדת החוקה, חוק ומשפט, לפי ההרכב הבא: מטעם ועדת החוקה, חוק ומשפט – חבר הכנסת יעקב אשר שיהיה היושב-ראש, מיכאל מלכיאלי וקארין אלהרר; ומטעם ועדת הפנים והגנת הסביבה חברי הכנסת מיקי חיימוביץ, מיכל שיר וסונדוס סאלח.

ארבל אסטחן: למה ועדה כל כך קטנה?

איתן גינזבורג: ככה ביקשו החברים.

והגנת הסביבה): ארבל, יש בעיה עם זה?

ארבל אסטחן: בדרך כלל בחקיקה עדיף שמונה, זאת פשוט ועדה קטנה וזאת ישיבת חקיקה.

עמית הלוי: נוכח הדיון בתשע, עדיף שיהיו מעט אנשים וגם יוגדר לוח זמנים.

והגנת הסביבה): זאת ההמלצה של היועץ המשפטי שלנו, של תומר.

והגנת הסביבה): האמת שאנחנו חייבים לקדם את זה מאוד מהר.

ארבל אסטרחן: עוד חברים לא מעכבים.

והגנת הסביבה): זה נכון, אבל - - -

איתן גינזבורג: בואו נאשר כרגע שישה.

והגנת הסביבה): באנו על פי המלצת היועץ המשפטי.

איתן גינזבורג: מי בעד אישור הוועדה?

איתן גינזבורג: אושרה.

איתן גינזבורג: פה אחד אושרה הוועדה המשותפת.

איתן גינזבורג: בקשת יושב-ראש ועדת הכלכלה למיזוג הצעות החוק הבאות: 1.

איתן גינזבורג: הצעת חוק התקשורת (בזק ושידורים) (תיקון מס' 74) (הוראות לעניין פריסת רשת מתקדמת), התשפ"א-2020 (מ/1378); 2.

איתן גינזבורג: הצעת חוק התקשורת (בזק ושידורים) (תיקון – הוראות לעניין פריסת רשת מתקדמת), התשפ"א-2020, של חבר הכנסת צבי האוזר וקבוצת חברי כנסת (פ/2332/23)

איתן גינזבורג: שנית, יש פה בקשה למיזוג, בקשת יושב-ראש ועדת הכלכלה למיזוג הצעות חוק התקשורת (בזק ושידורים) (תיקון מס' 74) (הוראות לעניין פריסת רשת מתקדמת), והצעת חוק התקשורת (בזק ושידורים) (תיקון – הוראות לעניין פריסת רשת מתקדמת) של חבר הכנסת צבי האוזר.

איתן גינזבורג: בבקשה, אדוני היושב-ראש.

יעקב מרגי: אני גם מהמציעים.

איתן גינזבורג: נכון, צבי האוזר וקבוצת חברי כנסת.

יעקב מרגי: יפה.

יעקב מרגי: קודם כל לפרוטוקול חשוב שייאמר, שהמדינה שלנו כבר שבתה וזקנה, והגיע הזמן לשנות את האיוולת הזאת שחבר כנסת צריך להגיע, לבוא ולנמק למה הוא מבקש מיזוג.

יעקב מרגי: אפשר לתקן את זה, אפשר לצרף מכתב שמסביר.

יעקב מרגי: אתה יודע מה?

יעקב מרגי: בתור עונש, הייתי צריך עכשיו לבוא ולהסביר לכם מה אומר החוק.

יעקב מרגי: אני אתן לכם פה הרצאה של שלוש, ארבע שעות.

יעקב מרגי: אני בא מהדרום, יש לי דיון בתשע.

יעקב מרגי: אני לא מתלונן, אבל הגיע הזמן שכמו הצלצול המעיק הזה שהיה בבית פרומין, נו כבר, תתבגרו בכנסת הזאת.

יעקב מרגי: אז בואו אני אסביר לכם רבותיי.

איתן גינזבורג: יש עוד רשימה של הצעות, איך אפשר לייעל את ועדת הכנסת בהרבה מאוד דברים, אבל אתה צודק.

יעקב מרגי: בשעה טובה ומוצלחת, מדינת ישראל הולכת לקראת פריסת סיבים אופטיים לאינטרנט מהיר.

יעקב מרגי: נכון, זו פשרה, שחיכינו כל השנים לפריסה האוניברסלית, לא הצליחו, יש איזו פשרה מסוימת, שנתחיל בפריסה כלכלית מה שנקרא ויהיו הפרשות לקרן.

יעקב מרגי: מהקרן הזו תושלם הדלתא לפריסה במקומות הלא כדאיים כלכלית.

יעקב מרגי: אנחנו הגשנו את זה לפני הממשלה כדי להאיץ בממשלה להוציא את זה מחוק ההסדרים, אתה יודע את זה היטב.

יעקב מרגי: אני שמח שהממשלה נענתה, לכן לא ניתן לנו אלא לבקש להתמזג.

איתן גינזבורג: מאה אחוז, מישהו רוצה להתייחס?

איתן גינזבורג: אם לא, אנחנו נצביע.

איתן גינזבורג: מי בעד מיזוג הצעות החוק פריסת סיבים אופטיים (בזק ושידורים)?

איתן גינזבורג: אושר.

איתן גינזבורג: פה אחד הצעות החוק מוזגו.

איתן גינזבורג: תודה רבה, אדוני יושב-ראש ועדת הכלכלה.

איתן גינזבורג: בקשת יושבת-ראש ועדת הפנים והגנת הסביבה להקדמת הדיון בהצעת חוק למניעת הסתננות (עבירות ושיפוט), לפני הקריאה השנייה והשלישית.

עמית הלוי: אתה מבלבל אותנו, יש פה א', ב', ג', ד'.

איתן גינזבורג: נמצאת פה כבר יושבת-ראש ועדת הפנים והגנת הסביבה.

איתן גינזבורג: מיקי חיימוביץ רוצה לנמק מדוע צריך להקדים את הדיון.

והגנת הסביבה): כי הוראת השעה פגה ביום שישי.

והגנת הסביבה): בעוד שעה מתקיים הדיון בוועדת הפנים, ואנחנו נצטרך להעלות את זה היום למליאה.

איתן גינזבורג: מישהו רוצה להתייחס?

שלמה קרעי: תסבירו במה מדובר.

איתן גינזבורג: זה חוק ממשלתי, חוק של משרד הפנים.

והגנת הסביבה): זה חוק ממשלתי, שיידון בעוד חצי שעה בוועדה.

איתן גינזבורג: פשוט מבקשים את הדיון במליאה היום, ולא ביום שני.

והגנת הסביבה): הם ביקשו פטור מחובת הנחה, כלומר שאנחנו נקדים את זה.

טלי פלוסקוב: יום אחד קיצור.

איתן גינזבורג: כן, קיצור של יום אחד.

יעקב מרגי: עוד יחשבו שזו קונספירציה, בגלל שמאי גולן בבידוד, אבל אנחנו מודים שזאת לא קונספירציה.

איתן גינזבורג: כן, לא קשור.

איתן גינזבורג: מי בעד הקדמת הדיון?

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 9

איתן גינזבורג: נמנעים – אין

איתן גינזבורג: תשעה, מתנגדים ונמנעים – אין.

איתן גינזבורג: הקדמת הדיון אושרה.

איתן גינזבורג: << יור >>

בועז טופורובסקי: לא הצבענו על סעיף ג'.

איתן גינזבורג: הצבענו ואישרנו.

איתן גינזבורג: המלצת הלשכה המשפטית היא שהנושא יידון בוועדת הפנים והגנת הסביבה.

איתן גינזבורג: במליאה נשמעו הצעות להעביר את זה לוועדת הכספים, לוועדת העבודה ולוועדת הפנים.

איתן גינזבורג: אני פותח את זה לדיון.

והגנת הסביבה): זה נושא קלאסי של ועדת הפנים.

והגנת הסביבה): זה נופל תחת המשרד לביטחון פנים, שהוא תחת הפיקוח של הוועדה.

והגנת הסביבה): עידו היועץ המשפטי שלנו, בבקשה.

עידו בן  יצחק: החוק שאותו מבקשים לתקן נחקק בשנת 2017 ונידון בוועדת הפנים.

עידו בן  יצחק: הרשות שהוקמה אז החליפה את הרשות שהייתה למלחמה בסמים, שגם החקיקה שלה נידונה לאורך השנים בוועדת הפנים.

איתן גינזבורג: החוק חוקק בוועדת הפנים.

עידו בן  יצחק: כן.

עוזי דיין: אני חושב שצריך להעביר את זה לוועדת העבודה מטעמי יעילות.

שלמה קרעי: אני גם בעד להעביר לוועדת העבודה והרווחה.

עמית הלוי: אני מצטרף לחבריי, אני בעד להעביר את זה לוועדת העבודה והרווחה.

עמית הלוי: זה נכון שהרבה פעמים החקיקה של הקמת הרשות או חוק הקמת הרשות נידונה בוועדת הפנים, אתה אומר.

עמית הלוי: התוכן של הרשות הזאת, עם כל ההשלכות של העבודה שלה, לגמרי רלוונטיות לוועדת רווחה ובריאות והרבה פעמים גם עבודה, ולכן אני מבקש להצטרף לבקשה להעביר את זה לוועדת העבודה והרווחה.

איתן גינזבורג: עוד מישהו רוצה להתייחס?

איתן גינזבורג: לא, אם כך נעלה את זה להצבעה.

איתן גינזבורג: מי בעד העברת הצעת החוק לוועדת הפנים והגנת הסביבה?

איתן גינזבורג: שבעה.

איתן גינזבורג: מי נגד?

איתן גינזבורג: – סליחה, נעשה את זה אחרת, מי בעד העברה לוועדת העבודה, הרווחה והבריאות?

איתן גינזבורג: אושרה.

איתן גינזבורג: שישה – ברוב של שבעה מול שישה, הצעת החוק תעבור לוועדת הפנים והגנת הסביבה.

טלי פלוסקוב: רביזיה.

איתן גינזבורג: רביזיה.

איתן גינזבורג: מאה אחוז, אנחנו נקבע רביזיה במהלך היום.